અત્યાર સુધી માત્ર પ્રિન્ટ મીડિયાની એડ્ દ્વારા ફેલાવાતી ખોટી માહિતીને સેબીના પ્રોહિબિશન ઓફ ફ્રોડ્યુલન્ટ ટ્રેડ એન્ડ અનફેર પ્રેક્ટિસિસ (PFTUP)નિયમો હેઠળ આવરી લેવાયા હતા. જોકે, હવે સેબીએ ડિજિટલ મીડિયા દ્વારા પ્રસરાવાતી અફવાઓ સામેના પગલાંનો વ્યાપ વધાર્યો છે. તાજેતરમાં DHFL અને ઇન્ફીબીમના શેરોમાં મોટી વેચવાલી જેવી ઘટનાઓને કારણે બજારના હાલના માહોલમાં સેબીના નવાં પગલાંનું મહત્ત્વ વધી જાય છે. સૂચિત પગલાં સેબીએ ‘ફેર માર્કેટ એક્સેસ' અંગે નીમેલી ટી કે વિશ્વનાથન કમિટીનો ભાગ હતા અને છેલ્લી બોર્ડ મીટિંગમાં સેબીએ તેનો સ્વીકાર કર્યો હતો.